হাউসা ভাষা
হাউসা (Hausa বা هَوْسَ) পশ্চিম আফ্রিকাতে প্রচলিত একটি আফ্রো-এশীয় ভাষা। প্রায় ৪৪ মিলিয়ন জনগণ মাতৃভাষা হিসেবে এই ভাষা ব্যবহার করে এবং প্রায় ২০ মিলিয়ন জনগণ দ্বিতীয় ভাষা হিসেবে এই ভাষা ব্যবহার করে। এথ্‌নোলগ অনুসারে হাউসা ভাষী মোট জনসংখ্যা আনুমানিক ৬৩ মিলিয়ন। দক্ষিণ নাইজার ও উত্তর নাইজেরিয়া জুড়ে মূলত এই ভাষা ব্যবহৃত হয়। মার্কিন জনগণের একটি অংশ (অধিকাংশই ঘানা থেকে আগত) এই ভাষায় কথা বলে।